钦定古今图书集成/明伦汇编/氏族典/第164卷 > 《廖用贤尚友录》 > 潘赐
## 钦定古今图书集成/明伦汇编/氏族典/第164卷 > 《廖用贤尚友录》 > 潘赐

按《浦城县志》：“赐字文锡，号容庵。永乐二年进士，授行
人。出使日本，深得其体。太宗命入史馆，擢鸿胪少卿。
再使日本，克称厥职。升江西右参政。仇家摘其诗句，
诬为妖言，坐落职。洪熙元年起为南京刑部主事。宣
德癸丑，除鸿胪左少卿，仍使日本，全节而归，卒于官。
所著有《竹梅篇》《皇华胜览》《容庵文集》。”